section_heading: Životopis
paragraph_text: Godine 1982. bio je jedan od osnivača samizdat časopisa Violit, a godine 1985. časopisa Revolver Revue. S obzirom na to da mu je otac bio antikomunistički disident, Topolu je zabranjen pristup sveučilištima. Stoga je Jachym Topol nakon završene gimnazije zarađivao za život kao fizički radnik. Usprkos toga, nalazio je vremena ne samo za pisanje, nego i bavljenje politikom. Nekoliko puta je pritvaran zbog ilegalne samizdat djelatnosti, kao krijumčarenja antikomunističke literature u suradnji s poljskim pokretom Solidarnost. Topol je poznat kao najmlađi potpisnik Povelje 77, kojom su se zahtijevala ljudska prava u Čehoslovačkoj.